

PROJEKTS uz 07.05.2024.

vēlamais datums izskatīšanai: Attīstība komitejā 15.05.2024.

Finanšu komitejā 22.05.2024.

domē: 30.05.2024.

sagatavotājs: Ervīns Krūms

ziņotājs: Arnis Rozītis

 LĒMUMS

Ādažos, Ādažu novadā

2024.gada 30. maijā **Nr.**«DOKREGNUMURS»

**Par automātiskās laistīšanas sistēmas ierīkošanu Ādažu vidusskolas stadionā**

Ādažu vidusskolas stadiona futbola laukumam ir augsta lietošanas noslodze, jo to izmanto Ādažu vidusskola, Ādažu Bērnu un jaunatnes sporta skola, biedrības “Futbola klubs Ādaži” un “RFS Academy Ādaži”, kā arī novada iedzīvotāji.

Lai futbola laukumu uzturētu labā stāvoklī, vitāli svarīga ir zāliena laistīšana. Šobrīd laistīšanai tiek izmantotas 3 ūdens padeves spices un 12 sprinkleri (ik pēc stundas (5-6 reizes) sprinkleri ir manuāli jāpārvieto visā futbola laukuma zālienā.

Biedrība “Latvijas Futbola federācija”, reģistrācijas numurs 50008022101 (turpmāk – Biedrība), atbalsta automātiskās ūdens laistīšanas sistēmas ierīkošanu Ādažu vidusskolas stadionā, ja par to tiktu pieņemts pašvaldības domes lēmums un tiktu noslēgts sadarbības līgums ar Biedrību.

Tehniski pašvaldībai būtu nepieciešams patstāvīgi izveidot ūdens ņemšanas vietu un elektrības pieslēgumu.

Pašvaldības Centrālās pārvaldes Sporta nodaļa izvērtēja 3 risinājumus minēto prasību izpildei un par atbilstošāko atzina 1.variantu:

|  |  |  |  |
| --- | --- | --- | --- |
| **Izdevumu pozīcijas** | **1.variants** (pieslēgums pie esoša hidranta) | **2.variants**(ūdens rezervuārs esošām spicēm) | **3.variants**(jauna dziļurbuma ierīkošana) |
| Ūdens rezervuārs (15 m3) | 0 | 11 008.00 | 0 |
| Betonēta pamatnes plātne | 0 | 0 | 0 |
| Ūdensvada pieslēguma izveidošana | 15 188.81 | 15 188.81 | 15 188.81 |
| Elektrības pieslēguma ierīkošana | 3 994.91 | 3 994.91 | 3 994.91 |
| Dziļurbums (90 m) | 0 | 0 | 7 200.00 |
| **KOPĀ** | **19 183.72** | **30 191.72** | **26 383.72** |

Projekta iecere atbilst Ādažu novada Attīstības programmas (2021.–2027.) vidējā termiņa prioritātei, rīcības virzienam un uzdevumiem VTP5: Efektīva resursu izmantošana, RV5.1: Pašvaldības nekustamo īpašumu attīstība, pašvaldības teritorijas labiekārtošana, U5.1.3: Noteikt, kā efektīvāk izmantot pašvaldības ēkas un to apkārtējās teritorijas (atjaunot, pielāgot tās pašvaldības funkciju īstenošanai, nojaukt, pārdot, u.tml.), pasākums Ā5.1.3.12. Ādažu vidusskolas stadiona rekonstrukcija.

Darbu veikšanai nepieciešami aptuveni 19 183.72 *euro*, ko varētu apmaksāt no Sporta nodaļas budžeta tāmes finanšu līdzekļu ekonomijas 12 813 *euro* (4 752 *euro* no EKK 1119 (A.Rozītis no 12.02. – 11.04. atradās bērnu kopšanas atvaļinājumā un līdz ar to atlīdzība par šo periodu netika maksāta) un 8 061 *euro* no EKK 5239 (āra trenažieru iegāde un uzstādīšana)).

Sporta nodaļas 2024.gada budžetā tika plānoti ieņēmumi 78 000 *euro*. Uz 17.05.2024. ieņēmumi jau sastāda 44 682 *euro*. Paredzams, ka līdz gada beigām ieņēmumi provizoriski varētu sastādīt 88 817 *euro*. Līdz ar to, pastāv iespēja novirzīt Sporta nodaļas budžeta ieņēmumu daļu 6 370 *euro* automātiskās laistīšanas sistēmas izveidei.

Pamatojoties uz Pašvaldību likuma 4. panta pirmās daļas 2. un 7. punktiem*,* Sporta likuma 7. panta pirmo daļu*,* Attīstības komitejas 15.05.2024. atzinumu un Finanšu komitejas 22.05.2024. atzinumu, Ādažu novada pašvaldības dome

**NOLEMJ:**

1. Atbalstīt automātiskās laistīšanas sistēmas ierīkošanu Ādažu vidusskolas stadiona futbola laukumā, noslēdzot sadarbības līgumu ar biedrību “Latvijas Futbola federācija”, reģistrācijas numurs 50008022101.
2. Pašvaldības Centrālās pārvaldes Finanšu nodaļai nodrošināt grozījumu veikšanu Sporta nodaļas 2024. gada budžeta tāmē 1. punkta izpildei:
	1. pārceļot 8 061 *euro* (EKK 5239) un 4 752 *euro* (EKK 1119) uz EKK5239
	2. Papildinot ieņēmumu daļu par 6 370 *euro* un par 6 370 palielināt izdevumu daļu EKK 5239.
3. Pašvaldības Centrālās pārvaldes Sporta nodaļas vadītājam:
	1. nodrošināt pašvaldības pieteikuma sagatavošanu un nosūtīšanu Latvijas Futbola federācijai sadarbības līguma slēgšanai 1. punkta izpildei;
	2. sadarbībā ar pašvaldības aģentūru “Carnikavas komunālserviss” organizēt nepieciešamos sagatavošanās priekšdarbus automātiskās laistīšanas sistēmas ierīkošanai, pēc sadarbības līguma noslēgšanas.
4. Pašvaldības izpilddirektoram parakstīt lēmuma 1. punktā minēto sadarbības līgumu un 3. punktā minēto pieteikumu, kā arī veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ SPN, CKS, FIN, IDR

E.Krūms